**Drejebog til teamleder. Opfølgning på forløb med sommerferieafløser**

**Drejebog**

Kære teamleder

Du har nu haft en sommerferieafløser igennem en introduktionsplan på 3 dage i teamet og 5 dage på AMU-kursus på ZBC, og skal nu følge op på om sommerferieafløseren har været tilstrækkelig fagligt klædt på til opgaverne i praksis.

Dette betyder at du som teamleder har en individuel samtale med sommerferieafløseren, hvor I sammen finder ud af, hvordan sommerferieafløseren anvender, det lærte i praksis.

Derudover er du som teamleder opfølgende på sommerferieafløserens trivsel i jeres team.

Teamleder kan søge støtte i nedstående spørgeguide eller tage udgangspunkt i målene for ZBC-kurset, eller bruge introplanen.

**Spørgeguide til teamleder**

Hvordan har din introduktion i teamet været? Hvordan har du kunne bruge introduktionen med de borger som du har i dag?

Hvad tænker du om mødet med teamet? Og mig som teamleder?

Hvordan har du det i dit arbejde i dag?

Hvordan tænker du din viden fra introduktion om mødet med borgere og pårørende samt din viden om tværfaglige samarbejdspartnere kan bruges i dit arbejde? Kan du give nogle eksempler på hvordan du anvender din viden i praksis?

Hvad vil det sige for dig at være omsorgs- og respektfuld overfor borgerne? Hvordan har du kunne skabe en ligeværdige relation til dine borgere?

Hvad vil det sige at være professionel?

Har du stået i nogle dilemmaer hvor du har været i tvivl om hvad der var det rigtige at gøre? (drøftelse af begrebet etik, tavshedspligt)

Hvordan har du kunne bruge din viden om ligeværdig dialog (kommunikation) med dine borgere? Hvordan oplever du kommunikationen i samarbejdet med dine kollegaer i teamet?

Hvordan anvender du din viden om medicin, når du udleverer medicin hos borgerne? (tjekket CPR? Antal? Tidspunkt? Administrationsform? FMK?)

Hvordan er du opmærksom på uniformsetiketten?

Hvordan bruger du din viden om hygiejniske principper i dit arbejde? Brud af smittekæde?

Hvordan har du kunne anvende din viden om aldringens betydning for borgernes funktionsniveau? (fysisk, psykisk og socialt)

Hvordan anvender du de ergonomiske principper i forbindelse med løsning af pleje- og praktiske opgaver hos borgeren.

Hvordan har du kunne bidrage med din viden om borgernes symptomer og ændret adfærd til triage møderne og dine kollegaer?

Er der noget du mangler i din introduktion, eller er der noget du ikke føler dig sikker på fagligt?